*Likumprojekts*

**Grozījums Nolietotu transportlīdzekļu apsaimniekošanas likumā**

Izdarīt Nolietotu transportlīdzekļu apsaimniekošanas likumā (Latvijas Vēstnesis, 2004. 25.nr, 2005, 5.nr, 2010, 102.nr, 2010, 205.nr, 2013, 243.nr, 2015. 251.nr.) grozījumu un papildināt likumu ar V nodaļu šādā redakcijā:

**„V nodaļa Administratīvā atbildība un kompetence sodu piemērošanā nolietotu transportlīdzekļu apsaimniekošanas jomā**

**15.pants. Administratīvā atbildība**

(1) Par nolietota transportlīdzekļa apstrādi bez attiecīgas atļaujas saņemšanas — uzliek naudas sodu fiziskajai personai no četrpadsmit līdz viens simts četrdesmit naudas soda vienībām, bet juridiskajai personai — no divdesmit astoņām līdz divi simti astoņdesmit naudas soda vienībām.

(2) Par apstrādes uzņēmuma atteikšanos pieņemt nolietotu transportlīdzekli, kuram netrūkst nozīmīgāko sastāvdaļu — motora, stūres mehānisma, šasijas, transmisijas, kurā nav papildu atkritumu un kurš nav reģistrēts komercķīlu reģistrā, — uzliek naudas sodu no četrdesmit divām līdz piecdesmit sešām naudas soda vienībām.

(3) Par šā panta otrajā daļā paredzēto pārkāpumu, ja tas izdarīts atkārtoti gada laikā pēc administratīvā soda uzlikšanas, — uzliek naudas sodu no viens simts četrpadsmit līdz viens simts četrdesmit naudas soda vienībām.

**16.pants. Kompetence par sodu piemērošanā**

Kompetentā iestāde 15.pantā minēto sodu piemērošanā ir Valsts vides dienests.”

Likums stājas spēkā 2017.gada 1.janvārī.

Vides aizsardzības un

reģionālās attīstības ministrs K. Gerhards

Vīza: valsts sekretārs R. Muciņš

21.06.2016. 10:00

199

M. Buša

Tālr.67026569

[madara.busa@varam.gov.lv](mailto:madara.busa@varam.gov.lv)

G.Bērziņa

Tālr.67026579

[guna.berzina@varam.gov.lv](mailto:guna.berzina@varam.gov.lv)